CELEX: 32014R0090
Language: lv
Date: 2014-01-31 00:00:00
Title: Komisijas Īstenošanas regula (ES) Nr. 90/2014 ( 2014. gada 31. janvāris ), ar ko apstiprina dekānskābi kā esošu aktīvo vielu izmantošanai 4., 18. un 19. produktu veida biocīdos  Dokuments attiecas uz EEZ

1.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 32/9
            
         
      KOMISIJAS ĪSTENOŠANAS REGULA (ES) Nr. 90/2014
   (2014. gada 31. janvāris),
   ar ko apstiprina dekānskābi kā esošu aktīvo vielu izmantošanai 4., 18. un 19. produktu veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Regulu (EK) Nr. 1451/2007 (2) ir izveidots novērtējamo aktīvo vielu saraksts to iespējamai iekļaušanai Eiropas Parlamenta un Padomes Direktīvas 98/8/EK (3) I, I A vai I B pielikumā. Minētajā sarakstā ir dekānskābe.
            
         
               (2)
            
            
               Dekānskābe ir novērtēta saskaņā ar Direktīvas 98/8/EK 11. panta 2. punktu izmantošanai 4. veida produktos (pārtikas produktu un dzīvnieku barības dezinfekcijas līdzekļi), 18. veida produktos (insekticīdi, akaricīdi un produkti citu posmkāju kontrolei) un 19. veida produktos (repelenti un atraktanti), kā paredzēts minētās direktīvas V pielikumā, kas atbilst attiecīgi 4., 18. un 19. produktu veidam, kas definēts Regulas (ES) Nr. 528/2012 V pielikumā.
            
         
               (3)
            
            
               Par ziņotāju dalībvalsti tika izraudzīta Austrija, kura saskaņā ar Regulas (EK) Nr. 1451/2007 14. panta 4. un 6. punktu 2010. gada 7. decembrī iesniedza Komisijai kompetentās iestādes sagatavotos ziņojumus un attiecīgos ieteikumus.
            
         
               (4)
            
            
               Dalībvalstis un Komisija ir izskatījušas kompetentās iestādes ziņojumus. Saskaņā ar Regulas (EK) Nr. 1451/2007 15. panta 4. punktu Biocīdu pastāvīgā komiteja izskatīšanas gaitā izdarītos secinājumus 2013. gada 13. decembrī iekļāva divos novērtējuma ziņojumos.
            
         
               (5)
            
            
               Minētie ziņojumi liecina, ka biocīdi, kurus izmanto 4., 18. un 19. produktu veidam un kuri satur dekānskābi, varētu atbilst Direktīvas 98/8/EK 5. pantā noteiktajām prasībām.
            
         
               (6)
            
            
               Tāpēc ir lietderīgi apstiprināt dekānskābi izmantošanai 4., 18. un 19. produktu veida biocīdos.
            
         
               (7)
            
            
               Tā kā novērtēšana neskāra nanomateriālus, saskaņā ar Regulas (ES) Nr. 528/2012 4. panta 4. punktu apstiprinājumiem nebūtu jāattiecas uz tādiem materiāliem.
            
         
               (8)
            
            
               Attiecībā uz izmantošanu 4. veida produktos novērtēšana neskāra tādus biocīdus, kas satur dekānskābi materiālos un izstrādājumos, kas paredzēti tiešai vai netiešai saskarei ar pārtiku Eiropas Parlamenta un Padomes Regulas (EK) Nr. 1935/2004 (4) 1. panta 1. punkta nozīmē. Šādiem materiāliem var būt nepieciešami īpaši ierobežojumi par sastāvdaļu pārnešanu uz pārtikas produktiem, kā minēts Regulas (EK) Nr. 1935/2004 5. panta 1. punkta e) apakšpunktā. Tāpēc apstiprinājumam nebūtu jāattiecas uz šādu izmantošanu, izņemot, ja Komisija ir noteikusi šādus ierobežojumus vai saskaņā ar minēto regulu ir noteikts, ka šāds ierobežojums nav nepieciešams.
            
         
               (9)
            
            
               Pirms aktīvās vielas apstiprināšanas būtu jāpaiet pietiekami ilgam laikam, lai dalībvalstis, ieinteresētās personas un Komisija vajadzības gadījumā varētu sagatavoties jauno prasību izpildei.
            
         
               (10)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Dekānskābi apstiprina kā aktīvo vielu izmantošanai 4., 18. un 19. produktu veida biocīdos, ievērojot specifikācijas un nosacījumus, kas pievienoti pielikumā.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 31. janvārī
      
         
            Komisijas vārdā –
         
            priekšsēdētājs
         
         José Manuel BARROSO
         
      
   
   
      (1)  OV L 167, 27.6.2012., 1. lpp.
   
      (2)  Komisijas 2007. gada 4. decembra Regula (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (OV L 325, 11.12.2007., 3. lpp.).
   
      (3)  Eiropas Parlamenta un Padomes 1998. gada 16. februāra Direktīva 98/8/EK par biocīdo produktu laišanu tirgū (OV L 123, 24.4.1998., 1. lpp.).
   
      (4)  Eiropas Parlamenta un Padomes 2004. gada 27. oktobra Regula (EK) Nr. 1935/2004 par materiāliem un izstrādājumiem, kas paredzēti saskarei ar pārtikas produktiem, un par Direktīvu 80/590/EEK un 89/109/EEK atcelšanu (OV L 338, 13.11.2004., 4. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi (2)
                  
               
            
                  Dekānskābe
               
               
                  
                     IUPAC nosaukums:
                  n-dekānskābe
                  EK Nr.: 206-376-4
                  
                     CAS Nr.: 334-48-5
               
               
                  985 g/kg
               
               
                  2015. gada 1. septembris
               
               
                  2025. gada 31. augusts
               
               
                  4
               
               
                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Lai saņemtu atļauju, jāievēro šādas prasības:
                  
                               
                           
                           
                              Rūpnieciskiem vai profesionāliem lietotājiem nosaka drošas darba metodes un attiecīgus organizatoriskus pasākumus. Ja iedarbību nevar samazināt līdz pieņemamam līmenim, izmantojot citus līdzekļus, produkti jālieto, izmantojot piemērotus individuālās aizsardzības līdzekļus.
                           
                        
                               
                           
                           
                              Produktiem, kuru atliekas var nonākt pārtikā vai dzīvnieku barībā, pārliecinās par nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) saskaņā ar Eiropas Parlamenta un Padomes Regulu (EK) Nr. 470/2009 (3) un Eiropas Parlamenta un Padomes Regulu (EK) Nr. 396/2005 (4) un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.
                           
                        
                               
                           
                           
                              Biocīdus, kas satur dekānskābi, neiekļauj materiālos un izstrādājumos, kas paredzēti saskarei ar pārtiku, Regulas (EK) Nr. 1935/2004 1. panta 1. punkta nozīmē, ja vien Komisija nav noteikusi īpašus ierobežojumus dekānskābes pārnešanai uz pārtiku vai ja saskaņā ar minēto regulu ir noteikts, ka šāds ierobežojums nav nepieciešams.
                           
                        
            
                  18
               
               
                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
                  Lai saņemtu atļauju, jāievēro šādas prasības:
                  
                               
                           
                           
                              Sadzīves lietojumiem paredzētiem produktiem atļaujas izdod ar nosacījumu, ka iepakojums ir noformēts tā, lai līdz minimumam samazinātu lietotāja apdraudējumu, ja vien produkta atļaujas pieteikumā nevar pierādīt, ka cilvēka veselības apdraudējumu līdz pieņemamam līmenim var samazināt ar citiem līdzekļiem.
                           
                        
                               
                           
                           
                              Produktiem, kuru atliekas var nonākt pārtikā vai dzīvnieku barībā, pārliecinās par nepieciešamību noteikt jaunus vai grozīt esošos maksimāli pieļaujamos atlieku daudzumus (MRL) saskaņā ar Regulu (EK) Nr. 470/2009 un Regulu (EK) Nr. 396/2005 un veic visus attiecīgos riska mazināšanas pasākumus, kas nodrošina, ka piemērojamie MRL netiek pārsniegti.
                           
                        
            
                  19
               
               
                  Produkta novērtēšanā īpaša uzmanība jāpievērš saskarei ar vielu (iedarbībai), riskiem un efektivitātei, kas saistīti ar katru lietojumu, uz kuru attiecas atļaujas pieteikums, bet kas nav skatīts aktīvās vielas Savienības līmeņa riska novērtējumā.
               
            
         (1)  Tīrība, kas norādīta šajā slejā, ir tās aktīvās vielas minimālā tīrības pakāpe, kuru izmantoja novērtēšanai, ko veica saskaņā ar Regulas (ES) Nr. 528/2012 8. pantu. Aktīvās vielas tīrības pakāpe tirgū laistajā produktā var būt tāda pati vai citāda, ja ir pierādīts, ka tā ir tehniski līdzvērtīga novērtētajai aktīvajai vielai.
      
         (2)  Par Regulas (ES) Nr. 528/2012 VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm
      
         (3)  Eiropas Parlamenta un Padomes 2009. gada 6. maija Regula (EK) Nr. 470/2009, ar ko nosaka Kopienas procedūras farmakoloģiski aktīvo vielu atlieku pieļaujamo daudzumu noteikšanai dzīvnieku izcelsmes pārtikas produktos, ar ko atceļ Padomes Regulu (EEK) Nr. 2377/90 un groza Eiropas Parlamenta un Padomes Direktīvu 2001/82/EK un Eiropas Parlamenta un Padomes Regulu (EK) Nr. 726/2004 (OV L 152, 16.6.2009., 11. lpp.).
      
         (4)  Eiropas Parlamenta un Padomes 2005. gada 23. februāra Regula (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (OV L 70, 16.3.2005., 1. lpp.).